text: [{"text_idx": "#000001", "text": "NSI\u0301 hevur i\u0301 dag vunni\u00f0 2-1 a\u0301 h\u00f8gtflu\u0301gvandi vi\u0301kingunum i\u0301 G\u00f8tu. Christian H\u00f8gni og Einar skutu okkara ma\u0301l."}, {"text_idx": "#000002", "text": "Eftir sto\u0301rtapi\u00f0 i\u0301 Klaksvi\u0301k seinasta sunnudag skuldu okkara menn royna at reisa seg i\u0301 dagsins dysti i\u0301mo\u0301ti Vi\u0301kingi. At sp\u00e6la i\u0301mo\u0301ti Vi\u0301kingi er alti\u0301\u00f0 trupult og i\u0301 dag var einki undantak. Vi\u0301kingarnir ma\u0301ttu vinna um teir skuldu halda sambandi vi\u00f0 B36 og Eb/Streym, eins og okkara menn mugu fa\u0301a stig a\u0301 kontoina aftur, um fjo\u0301r\u00f0a pla\u0301ssi\u00f0, sum i\u0301 l\u00f8tuni gevur evrupeiska lutt\u00f8ku ikki skal koma i\u0301 vanda."}, {"text_idx": "#000004", "text": "Fra\u0301 dystarbyr\u00f0jan sa\u0301st ty\u0301\u00f0uligani at okkara menn vo\u0301ru r\u00e6ttuliga tendra\u00f0ir og lo\u0301gu t\u00e6tt i\u0301 mo\u0301tst\u00f8\u00f0umonnunum. Men fyri ta\u00f0 mesta gekk ta\u00f0 fyri seg a\u0301 mi\u00f0v\u00f8llinum har ta\u00f0 bleiv veruliga kempa um hv\u00f8nn bo\u0301lt. Ma\u0301lm\u00f8guleikanir vo\u0301ru ikki no\u0301gvir til hv\u00f8rki av li\u00f0num, men ta\u0301 i\u0301 8 min vo\u0301ru leiktir stri\u0301ddi Mamuka seg innum Vi\u0301kinga verjuna og leggur innfyri, men heimamennirnir fa\u0301a rudda burtur."}, {"text_idx": "#000005", "text": "Ta\u0301 i\u00f0 15 min. vo\u0301ru leiktir sleppur Christian H\u00f8gni framvi\u00f0 fleiri mo\u0301tst\u00f8\u00f0umonnum a\u0301 mi\u00f0juni og sp\u00e6lir bo\u0301ltin v\u00e6l u\u0301t i\u0301 h\u00f8gru si\u0301\u00f0u til Debes sum setir fer\u00f0 a\u0301 og f\u00e6r lagt v\u00e6l innfyri, men ein bla\u0301ur er fyrstur a\u0301 bo\u0301ltinuum og f\u00e6r rudda burtur. Christian H\u00f8gni var sera v\u00e6l upplagdur i\u0301 dag og var hann ein st\u00f8\u00f0ug ho\u0301ttan fyri heimamennirnar vi\u00f0 si\u0301num skjo\u0301tu driblingum."}, {"text_idx": "#000006", "text": "I\u0301 22 min. hava Vi\u0301kingarnir fyrsta ma\u0301lm\u00f8guleikan, sum kom eftir eitt skjo\u0301ta\u0301lop, men Gango bjargar skotinum fra\u0301 Finni Justinussen. Beint eftir hetta fara okkara menn i\u0301 skjo\u0301ta\u0301lop, Christian H\u00f8gni og Debes sp\u00e6la v\u00e6l saman, men aftur hesafer\u00f0 eydnast ta\u00f0 Vi\u0301kingum at rudda burtur."}, {"text_idx": "#000007", "text": "I\u0301 25 min. er Christian H\u00f8gni aftur uppa\u0301 sp\u00e6l, er um at gerast leysur og f\u00e6r skot a\u0301, men hettar ver\u00f0ur ti\u0301verri bloker\u00f0a i\u0301 evstu l\u00f8tu. L\u00f8tu seinni fara Vi\u0301kingar i\u0301 skjo\u0301ta\u0301lop sum endar vi\u00f0 at S\u00f8lvi skjy\u0301tur beint framvi\u00f0 ma\u0301linum hja\u0301 Andrassi Gango."}, {"text_idx": "#000008", "text": "Ta\u0301 i\u00f0 29 min. eru farnir ma\u0301 Mamuka fara av v\u00f8llinum vi\u00f0 ska\u00f0a og inn kemur Ari O\u0301. Ellingsgaard. Og Ari er uppa\u0301 sp\u00e6l beinavegin, vinnur ein n\u00e6rdyst vi\u00f0 Ba\u0301r\u00f0 u\u0301ti i\u0301 vinstru si\u0301\u00f0u og f\u00e6r skr\u00e6tt seg leysan, leggur v\u00e6l innfyri til Christian H\u00f8gna, sum smekkar til, men ti\u0301verri kemur eitt Vi\u0301kingabein i\u0301 vegin."}, {"text_idx": "#000009", "text": "I\u0301 37 min. tekur Jo\u0301nhard ein ordans solotu\u0301r, setir fleiri Vi\u0301kingar av og endar hettar vi\u00f0 at teir eru noyddir at fella hann naka\u00f0 uttanfyri brotsteigin. Eiler d\u00f8mir fri\u0301spark, sum Einar skjy\u0301tur, Geza Turi bjargar, men missir bo\u0301ltin eitt sindur fra\u0301 s\u00e6r og er Ari skjo\u0301tur a\u0301 honum, men Geza f\u00e6r akkura\u0301t fatur i\u0301 bo\u0301ltinum aftur a\u0301\u00f0renn Ari f\u00e6r sett fo\u0301tin a\u0301. Ari sp\u00e6ldi sera v\u00e6l og skilagott og s\u00e6r hann u\u0301t til at hava sera go\u0301\u00f0an bo\u0301ltf\u00f8rleika eins og hann er skjo\u0301tur."}, {"text_idx": "#000010", "text": "Ta\u0301 i\u00f0 uml. 40 min. eru leiktir d\u00f8mir Eiler eitt ivasamt brotspark til Vi\u0301king eftir at Gango og Finnur rendu saman. Sam Jacobsen setir bo\u0301tin trygt i\u0301 neti\u00f0 til st\u00f8\u00f0una 1-0 til Vi\u0301king. Eftir hettar hendi ikki ta\u00f0 sto\u0301ra, solei\u00f0is at hettar eisini gj\u00f8rdist ha\u0301lvleiksst\u00f8\u00f0an."}, {"text_idx": "#000011", "text": "I\u0301 seinna ha\u0301lvleiki h\u00f8vdu okkara menn vindin i\u0301 ryggin. Teir settu fer\u00f0ina upp og sp\u00e6ldu sera v\u00e6l efti j\u00f8r\u00f0. Longu i\u0301 46 min. vo\u0301ru Vi\u0301kingarnir a\u0301vara\u00f0ir eftir at Jens stu\u0301ta\u00f0i eitt hornaspark beint uppum."}, {"text_idx": "#000012", "text": "Ta\u0301 i\u00f0 uml. 50 min. eru leiktir f\u00e6r NSI\u0301 straffi eftir at Ble kennir seg noyddan at fella Christian H\u00f8gna sum var at gerast pu\u0301ra leysur inni i\u0301 brotsteiginum. Christian H\u00f8gni setur brotssparki\u00f0 trygt i\u0301 neti\u00f0 til st\u00f8\u00f0una 1-1, og sja\u0301lvandi sto\u0301r fr\u00f8\u00f0i a\u0301 okkara leikarum og a\u0301\u00f0sko\u00f0arum."}, {"text_idx": "#000013", "text": "NSI\u0301 var nu\u0301 kla\u0301rt betra li\u00f0i\u00f0 og la\u0301 eitt ma\u0301l avtrat li\u0301kasum i\u0301 luftini. Og ta\u0301 i\u00f0 uml. 60 minuttir vo\u0301ru leiktir skor\u00f0ar Einar vi\u00f0 h\u00f8vdinum eftir hornasparks innlegg, til st\u00f8\u00f0una 2-1 til NSI\u0301. Hettar var eisini fult uppibori\u00f0 og i\u0301 tra\u0301\u00f0 vi\u00f0 leikgongdina. Vi\u0301kingarnir to\u0301ktust skelka\u00f0ir og i\u0301 eini roynd at koma afturi\u0301aftur i\u0301 dystinum, bleiv Atli fluttur fram i\u0301 a\u0301lopi\u00f0."}, {"text_idx": "#000014", "text": "Seinasta fimtan minuttirnar av dystinum royndu Vi\u0301kingarnir at leggja eitt try\u0301st a\u0301 okkara menn og gav hettar teimum nakrar m\u00f8guleikar. Men teir vo\u0301ru ikki no\u0301g neyvir i\u0301 avger\u00f0andi l\u00f8tunum solei\u00f0is at dysturin enda\u00f0i vi\u00f0 einum 2-1 sigri til okkara menn."}, {"text_idx": "#000015", "text": "Hettar var ein uppreisn til okkara menn, sum hava havt ta\u00f0 trupult seinastu ti\u0301\u00f0ina. Avriki\u00f0 i\u0301 dag var eitt li\u00f0avrik, allir menn arbeiddu knallhart allan dystin og gav hettar eisini u\u0301rslit. Hettar er gott at hava vi\u00f0 i\u0301 vi\u00f0f\u00f8rinum til n\u00e6sta dyst, sum ver\u00f0ur i\u0301mo\u0301ti HB vi\u00f0 L\u00f8kin ma\u0301nakv\u00f8ldi\u00f0 10 okt."}, {"text_idx": "#000023", "text": "Monrad dagsins ma\u00f0ur mo\u0301ti B68"}, {"text_idx": "#000024", "text": "Tit hava valt Monrad til dagsins mann i\u0301 1-0 sigrinum mo\u0301ti B68 seinasta sunnudag. Monrad fekk 18% av teimum 120 atkv\u00f8\u00f0unum, me\u00f0an Sju\u0301r\u00f0ur fekk 17% og Per fekk 15%. Vit ynskja Monrad tillukku vi\u00f0 hei\u00f0rinum og honum og \u00f8llum hinum bestu eydnu seinnapartin. Vo\u0301nandi m\u00f8ta vit v\u00e6l upp a\u0301 Ska\u0301la kl. 14. Av Ska\u0301la fr\u00e6ttist..."}, {"text_idx": "#000027", "text": "Jann Martin Mortensen hevur longt sa\u0301ttma\u0301lan vi\u00f0 NSI\u0301. Jann Martin hev\u00f0i eitt gott kappingara\u0301r i\u0301 a\u0301r, og kunnu vit nu\u0301 fegnast um at Jann Martin hevur longt sa\u0301ttma\u0301lan vi\u00f0 NSI\u0301. Ta\u00f0 er gott at eiga go\u0301\u00f0ar stu\u00f0ulsleikarar, sum ynskja at hja\u0301lpa og stu\u00f0la NSI\u0301. Vit ynskja Jann Martin tillukku vi\u00f0 ny\u0301ggja sa\u0301ttma\u0301lanum. SAMAN..."}, {"text_idx": "#000030", "text": "NSI\u0301 og KI\u0301 leiktu venjingardyst vi\u00f0 L\u00f8kin i\u0301 kv\u00f8ld. Dysturin var hampiliga fer\u00f0mikil, men no\u0301gvi vindurin gj\u00f8rdi si\u0301tt til, at neyvleikin ikki alti\u0301\u00f0 ho\u0301ska\u00f0i til fer\u00f0ina a\u0301 sp\u00e6linum. KI\u0301 fekk einasta ma\u0301li\u00f0 i\u0301 fyrra ha\u0301lvleiki, ta\u0301 Hjalgri\u0301m hegnisliga setti bo\u0301ltin undir tv\u00f8rtr\u00e6\u00f0i\u00f0. Beint eftir ha\u0301lvleik \u00f8kti KI\u0301 til 2-0, men eftir ein spennandi endaspurt gj\u00f8rdist..."}, {"text_idx": "#000034", "text": "Jens \u2013 dagsins ma\u00f0ur mo\u0301ti HB"}, {"text_idx": "#000035", "text": "Si\u0301\u00f0ani dystin mo\u0301ti HB seinasta sunnudag hava tit havt h\u00f8vi at velja dagsins mann mo\u0301ti HB. Nu\u0301 atkv\u00f8\u00f0ugrei\u00f0slan er stongd, liggur Jens Joensen kla\u0301rt a\u0301 odda vi\u00f0 23% av atkv\u00f8\u00f0unum. Hann fekk i\u0301alt 46 atkv\u00f8\u00f0ur av teimum 204 givnu atkv\u00f8\u00f0unum. Nummar tvey og try\u0301 eru Christian H\u00f8gni og Jan Ingi vi\u00f0 a\u0301vikavist 14% og 9%...."}]